ANEXA nr. 4
la _______________________________
ANEXA

privind procedura, criteriile şi condiţiile de acordare a scutirii la plata impozitului pe clădire datorat de către persoanele fizice pentru locuinţa de domiciliu în anul 2010 pentru montarea şi punerea în funcţiune  panouri sau instalaţii solare pentru încălzirea apei calde menajere şi/sau încălzirii locuinţelor, respectiv  panouri fotovoltaice pentru producerea /stocarea energiei electrice

1. Contribuabilii persoane fizice, beneficiază de scutire în proporţie de 100% la plata impozitului datorat pentru locuinţa de domiciliu pentru anul 2010, în cazul în care aceştia realizează următoarele lucrări:

· Montarea şi punerea în funcţiune de  instalaţii panouri solare pentru încălzirea apei calde menajere şi/sau încălzirii locuinţelor;

· Montarea şi punerea în funcţiune de panouri fotovoltaice pentru producerea/stocarea energiei electrice;
Se va solicita Autorizaţie de construire pentru imobilele care fac parte din categoria: monument istoric/ansamblu/sit/zonă de protecţie.
Nu se acordă această facilitate beneficiarilor Programului de înlocuire sau completare a sistemelor clasice de încălzire cu sisteme care utilizează energie solară, energie geotermală sau alte sisteme, finanţate de către Ministerul Mediului şi Dezvoltării Durabile prin AFM.
2. Lucrările amintite mai sus vor fi executate de contribuabilii ce beneficiază de scutire, în cursul anului 2010. 

3. Suma rezultată ca facilitate fiscală nu poate depăşi cuantumul impozitului datorat de către contribuabili pentru anul fiscal 2010.

4. Scutirea se acordă persoanelor fizice numai pentru locuinţa de domiciliu, dovedită prin  cartea de identitate/buletinului de identitate a solicitantului. Prin locuinţa de domiciliu sau de reşedinţă se înţelege locuinţa situată la adresa înscrisă în actele de identitate ale membrilor de familie sau după caz, adresa la care persoanele sunt înscrise în cartea de imobil şi sunt luate în calcul la stabilirea cheltuielilor de întreţinere a locuinţei.  

5. După terminarea lucrării, persoanele fizice care solicită scutirea trebuie să depună la  Primăria Municipiului Timişoara – Direcţia de Mediu – Serviciul Protecţia Mediului şi următoarele documente justificative: 

· copiile de pe facturi şi chitanţele fiscale;

· copiile actelor de identitate ale proprietarilor, cu adresa de domiciliu;

· copia Autorizaţiei de construire (dacă este cazul), extras de carte funciară nu mai vechi de 30 de zile; 

· fotografii realizate înainte şi după finalizarea lucrărilor;
6. Consilierii Serviciului Protecţia Mediului –  Direcţia de Mediu  vor verifica la faţa locului realizarea  investiţiei şi funcţionarea acesteia, după care se va încheia un document de constatare la faţa locului. Consilierii Serviciului Protecţia Mediului vor întocmi şi un referat de specialitate care va cuprinde propunerile de acordare/neacordare a facilităţilor fiscale, documente care vor completa dosarul depus de contribuabilul solicitant  şi  va fi transmis Direcţiei Fiscale a Municipiului Timişoara.

7. Contribuabilii beneficiază de această facilitate în cazul în care, la data depunerii dosarului, nu figurează în evidenţele fiscale cu rămăşite. Verificarea îndeplinirii acestei condiţii se va realiza de către serviciul de specialitate din cadrul Direcţiei Fiscale a Municipiului Timişoara.

8. Scutirea de la plata impozitului pe clădire se acordă, pentru întreg anul 2010, de către serviciul de specialitate din cadrul Direcţiei Fiscale a Municipiului Timisoara pe baza documentului de constatare şi Referatului întocmit de către Direcţia de Mediu – Serviciul Protecţia Mediului.

